CELEX: 22010D0056
Language: mt
Date: 2010-04-30 00:00:00
Title: Deċiżjoni tal-Kumitat Konġunt taż-ŻEE Nru 56/2010 tat- 30 ta’ April 2010 li temenda l-Anness XXII (id-Dritt tal-Kumpanija) mal-Ftehim taż-ŻEE

15.7.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 181/24
               
            DEĊIŻJONI TAL-KUMITAT KONĠUNT TAŻ-ŻEE
      Nru 56/2010
      tat-30 ta’ April 2010
      li temenda l-Anness XXII (id-Dritt tal-Kumpanija) mal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XXII tal-Ftehim kien emendat b’Deċiżjoni tal-Kumitat Konġunt taż-ŻEE Nru 37/2010 tat-12 Marzu 2010 (1).
               
            
                  (2)
               
               
                  Id-Direttiva 2009/101/KE tal-Parlament Ewropew u tal-Kunsill tas-16 ta’ Settembru 2009 dwar il-koordinazzjoni ta’ salvagwardji li, għall-protezzjoni tal-interessi tal-membri u ta’ partijiet terzi, huma obbligati mill-Istati Membri ta’ kumpaniji li jaqgħu fl-ambitu tat-tieni paragrafu tal-Artikolu 48 tat-Trattat, bil-għan li jsiru dawn is-salvagwardji ekwivalenti (verżjoni kodifikata) (2) għandha tiġi inkorporata fil-Ftehim.
               
            
                  (3)
               
               
                  Direttiva 2009/102/KE tal-Parlament Ewropew u tal-Kunsill tas-16 ta’ Settembru 2009 fil-qasam tad-dritt tal-kumpaniji dwar il-kumpaniji privati ta’ membru wieħed b’responsabbiltà limitata (verżjoni kodifikata) (3) għandha tiġi inkorporata fil-Ftehim.
               
            
                  (4)
               
               
                  Id-Direttiva 2009/101/KE tħassar l-Ewwel Direttiva tal-Kunsill 68/151/KEE (4), li hi inkorporata fil-Ftehim u li b’hekk hi mħassra skont il-Ftehim.
               
            
                  (5)
               
               
                  Id-Direttiva 2009/102/KE tħassar id-Direttiva tal-Kunsill 89/667/KEE (5), li hi inkorporata fil-Ftehim u li konsegwentement għandha titħassar skont il-Ftehim,
               
            IDDEĊIEDA DAN LI ĠEJ:
      Artikolu 1
      L-Anness XXII tal-Ftehim għandu jiġi emendat kif ġej:
      
                  (1)
               
               
                  It-test tal-punt 1 (id-Direttiva tal-Kunsill 68/151/KEE) għandu jkun mibdul b’dan li ġej:
                  “32009 L 0101: Id-Direttiva 2009/101/KE tal-Parlament Ewropew u tal-Kunsill tas-16 ta’ Settembru 2009 dwar il-koordinazzjoni ta’ salvagwardji li, għall-protezzjoni tal-interessi ta’ membri u ta’ partijiet terzi, huma mitluba mill-Istati Membri minn kumpaniji fl-ambitu tat-tieni paragrafu tal-Artikolu 48 tat-Trattat, bil-għan li tagħmel dawn is-salvagwardji ekwivalenti (verżjoni kodifikata) (ĠU L 258, 1.10.2009, p. 11).
                  Id-dispożizzjonijiet tad-Direttiva għandhom, għall-finijiet ta’ dan il-ftehim, jinqraw bl-adattament li ġej:
                  Dan li ġej għandu jiġi miżjud mal-Artikolu 1:
                  
                              ‘—
                           
                           
                              L-Islanda:
                              hlutafélag, einkahlutafélag, samlagsfélag;
                           
                        
                              —
                           
                           
                              Il-Liechtenstein:
                              die Aktiengesellschaft, die Gesellschaft mit beschränkter Haftung, die Kommandit-aktiengesellschaft;
                           
                        
                              —
                           
                           
                              In-Norveġja:
                              aksjeselskap, allmennaksjeselskap.’ ”;
                           
                        
            
                  (2)
               
               
                  It-test tal-punt 9 (it-Tnax-il Direttiva tal-Kunsill 89/667/KEE) għandu jkun sostitwit b’dan li ġej:
                  “32009 L 0102: Id-Direttiva 2009/102/KE tal-Parlament Ewropew u tal-Kunsill tas-16 ta’ Settembru 2009 fil-qasam tad-dritt tal-kumpaniji dwar il-kumpaniji privati ta’ membru wieħed b’responsabbiltà limitata (verżjoni kodifikata) (ĠU L 258, 1.10.2009, p. 20).
                  Id-dispożizzjonijiet tad-Direttiva għandhom, għall-finijiet ta’ dan il-ftehim, jinqraw bl-adattament li ġej:
                  Dawn li ġejjin għandhom ikunu miżjuda fl-Anness II:
                  
                              ‘—
                           
                           
                              L-Islanda:
                              einkahlutafélag;
                           
                        
                              —
                           
                           
                              Liechtenstein:
                              die Gesellschaft mit beschränkter Haftung;
                           
                        
                              —
                           
                           
                              In-Norveġja:
                              aksjeselskap.’ ”.
                           
                        
            Artikolu 2
      It-testi tad-Direttivi 2009/101/KE u 2009/102/KE li għandhom jiġu ppubblikati fl-ilsien Islandiż u dak Norveġiż, fis-Suppliment taż-ŻEE ta’ Il-Ġurnal Uffiċjali tal-Unjoni Ewropea għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta’ Mejju 2010, sakemm ikunu saru n-notifiki kollha skont l-Artikolu 103(1) tal-Ftehim lill-Kumitat Konġunt taż-ŻEE (*)
      
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, it-30 ta’ April 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 143, 10.6.2010, p. 33.
      
         (2)  ĠU L 258, 1.10.2009, p. 11.
      
         (3)  ĠU L 258, 1.10.2009, p. 20.
      
         (4)  ĠU L 65, 14.3.1968, p. 8.
      
         (5)  ĠU L 395, 30.12.1989, p. 40.
      
         (*)  M’huma indikati l-ebda rekwiżiti kostituzzjonali.